Anexa 3 la HCL nr. 118/13.10.2025

CONTRACT DE DELEGARE
prin concesiune a gestiunii activității de ”Curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova”


NR __________/______________

In temeiul Legii nr. 51/2006 a serviciilor comunitare de utilităţi publice, republicată,cu modificarile și completările ulterioare, a Legii nr. 101/2006 a serviciului de salubrizare a localităţilor, republicată, cu modificările și completările ulterioare, a Ordinului Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 111/2007, a Legii nr.100/2016 privind concesiunile de lucrări și concesiunile de servicii, a HG nr.867/2016 privind aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii, a O.U.G. nr. 57/2019 privind Codul Administrativ, cu modificările și completările ulterioare.            
Urmare  :
-HCL nr............  de aprobare a delegării a unei activităţi specifice serviciului public de salubrizare în oraşul Breaza, 
- HCL nr.104/29.08.2019 privind aprobarea documentaţiei pentru delegarea prin concesiune a activităţii de Curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova 
- Regulamentului de salubrizare în oraşul Breaza și a raportului de adjudecare a licitației pentru delegarea prin concesiune a gestiunii serviciului de salubrizare privind activitatea de Curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova, înregistrat sub nr. .................

 PĂRŢILE CONTRACTANTE:
1.1. Oraşul Breaza având sediul în Breaza, str. Republicii, nr.82B, reprezentată prin domnul Bogdan Cristian Novac în calitate de Primar, tel/fax : 0244340508, www.primariabreaza.ro, e-mail:contact@primariabreaza.ro, cod unic de înregistrare 2845486, cont RO61TREZ52221A300530XXXX, deschis la Trezoreria Municipiului Câmpina, în calitate de delegatar, pe de o parte și

1.2. ..................................  , codul unic de înregistrare ............., cu sediul principal în ..................., reprezentată prin domnul ........................, având funcţia de Administrator, în calitate  de delegat , pe de altă parte s-a încheiat prezentul contract.

Cap.I. OBIECTUL CONTRACTULUI  
Art.1. Obiectul contractului îl constituie delegarea gestiunii prin concesiune a serviciului public de salubrizare  pentru activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova.
Art.2. Obiectivele (Scopul contractului) delegatarului:
- îmbunătăţirea condiţiilor de viaţă ale cetăţenilor
- promovarea calităţii si eficienta activităţilor de deszăpezire
- dezvoltarea durabila a serviciului
- protecţia mediului înconjurător, cu evidenţierea măsurilor de protecţie a mediului pe etape de dezvoltare, in concordanta cu programul de adaptare la normele Uniunii Europene.
- gestionarea serviciului pe criterii de transparenţă, competitivitate si eficienţă. 

Art.3. In derularea contractului ,delegatarul va utiliza următoarele categorii de bunuri:
a) bunuri de preluare-bunurile care la încetarea contractului pot reveni delegatarului, în masura în care acesta din urma îsi manifestă intenția de a prelua bunurile, respectiv în schimbul plății,unei compensații, în condițiile legii.
b) bunuri proprii – bunuri care la încetarea contractului rămân în proprietatea delegatului.

Cap.II. DURATA CONTRACTULUI :
Art.4. Durata prezentului contract este de 5 ani, începând cu data semnării de către ambele părți.

Cap. III. DREPTURILE ŞI OBLIGAŢIILE PĂRŢILOR :
Drepturile părţilor :
Art. 5. Delegatarul are următoarele drepturi:
a) de a stabili şi de a aproba graficul de execuţie a lucrărilor de deszăpezire  cu  specificarea  zonelor  şi  datelor  calendaristice  de  acţiune, inclusiv  responsabilii  de lucrare din partea prestatorului şi a beneficiarului;
b) de a stabili şi încasa redevenţa datorată de delegat;
d) de a stabili şi aproba indicatorii de performanţă ai serviciului public de
salubrizare pentru activitatea de deszăpezire din oraşul BREAZA;
e) aproba ajustarea/modificarea tarifelor propuse de delegat, în conformitate cu prevederile legale in vigoare;
f) de a sancţiona delegatul, în cazul în care acesta nu operează la parametrii de eficienţă şi calitate la care s-a obligat ori nu respectă indicatorii de performanţă ai serviciului public de salubrizare pentru activitatea de deszăpezire din oraşul BREAZA.
g) de a monitoriza şi exercita controlul cu privire la furnizarea/prestarea serviciului de salubrizare pentru activitatea de deszăpezire din oraşul BREAZA şi să ia măsurile necesare în cazul in care delegatul nu asigură indicatorii de performanţă şi continuitatea serviciului pentru care s-a obligat;
h) de a refuza, în condiţii justificate, aprobarea ajustării tarifelor propuse de
delegat;
i) de a rezilia contractul şi de a organiza o nouă procedură pentru delegarea gestiunii serviciului, pentru nerespectarea de către delegat a obligaţiilor contractuale;
j) de a inspecta activităţile şi serviciile publice delegate, precum şi modul in care este satisfacut interesul public,
k) de a verifica respectarea obligaţiilor asumate prin contract, cu notificarea prealabila a delegatului şi in condiţiile prevazute in caietul de sarcini şi in regulamentul serviciului.
Art.7. Delegatul are următoarele drepturi:
a) încasează contravaloarea serviciului prestat, corespunzător tarifului aprobat de concedent;
b) menţine echilibrului contractual pe durata contractului de delegare;
c) propune ajustarea/modificarea tarifului;
d) exploatează în mod direct, pe riscul şi pe răspunderea sa, activităţile şi serviciile publice care fac obiectul contractului de delegare a gestiunii;
e) iniţiază modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;
f) suspendă sau limitează prestarea serviciului fără plata vreunei penalizări, cu un preaviz de 5 zile lucratoare, dacă sumele datorate nu au fost achitate in termen de 45 de zile de la primirea facturii;
g) propune graficul de execuție, întocmit în baza recomandărilor institutelor de specialitate;
h) beneficiază de exclusivitate asupra serviciilor care fac obiectul contractului de delegare prin concesiune în oraşul Breaza .

Obligaţiile părţilor
Art.8. Delegatarul are următoarele obligaţii:
a) să sprijine delegatul în realizarea indicatorilor de performanță pentru care are contract de delegare;
b) să nu îl tulbure pe delegat în exerciţiul drepturilor rezultate din prezentul
contract de delegare;
c) să notifice delegatului apariţia oricăror împrejurări de natură să aducă atingere drepturilor acestuia;
d) să verifice periodic următoarele: serviciile publice furnizate şi nivelul de calitate al acestora, îndeplinirea indicatorilor de performanţă şi aplicarea penalităţilor pentru neândeplinirea acestora, menţinerea echilibrului contractual rezultat prin licitaţie;
e) să păstreze, în condiţiile legii, confidenţialitatea datelor şi informaţiilor economico-financiare privind activitatea delegatului, altele decat cele de interes public;
[bookmark: _GoBack]f) să achite delegatarului sumele convenite prin contract pentru prestaţiile pe care acesta le efectuează pe domeniul public/privat al oraşului, după verificarea prestării serviciilor și prezentarea documentelor justificative aferente situațiilor de plată: . Prezentarea cu date incomplete sau eronate  a facturii spre decontare face ca termenul de plată al facturii să nu curgă decât de la momentul întrunirii tuturor condițiilor de mai sus, ci de la momentul emiterii noii facturi;                                                                                                                                                                                                                                                                                                                                                                                                                                                                          
g) să respecte angajamentele asumate faţă de delegat prin clauzele contractuale stabilite prin prezentul contract.
Art.9. Delegatul are următoarele obligaţii:
a) să presteze activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova, care constă în:
- Curăţatul manual al zăpezii, gheţii şi poleiului
            - Pluguitul;
- Combaterea mecanizată a gheţii şi poleiului;
- Curăţarea de zăpadă şi gheaţă a canalelor de scurgere de pe căile publice;
- Încărcat şi transportat zăpada şi gheaţa;
b) să solicite de la autoritățile teritoriale competente autorizațiile necesare în
vederea înființării punctului de lucru de pe raza oraşului Breaza, să demareze formalitatile legale în vederea obținerii autorizației de mediu și a licenței de operare în oraşul Breaza;
c) să plătească redevenţa datorată delegatarului;
d) să respecte angajamentele luate prin contractul de delegare a gestiunii, precum şi legislaţia, normele, prescripţiile şi regulamente privind igiena muncii, protecţia muncii, gospodărirea apelor, protecţia mediului, urmărirea comportării in timp a construcţiilor, prevenirea şi combaterea incendiilor;
e) să respecte prevederile regulamentului serviciului, caietului de sarcini al serviciului şi ale celorlalte reglementări specifice serviciului concesionat;
f) să respecte indicatorii de performanţă şi calitate stabiliţi prin contractul de delegare a gestiunii serviciului şi precizaţi în regulamentul serviciului de salubrizare pentru activitatea de deszăpezire  din oraşul BREAZA;
g) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale in vigoare;
h) să exploateze, să întreţină şi să asigure reparaţia utilajelor proprii cu personal autorizat;
i) să furnizeze către delegatului şi către A.N.R.S.C. informaţiile de interes public solicitate şi să asigure accesul la documentaţiile şi informaţiile necesare, în vederea verificării şi evaluării funcţionării şi dezvoltării serviciului public de salubrizare pentru activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ din oraşul BREAZA, în conformitate cu prevederile regulamentului serviciului, ale prezentului contract şi ale acordului şi autorizaţiei de mediu;
j) să realizeze un sistem de evidenţă a sesizărilor şi reclamaţiilor, respectiv de rezolvare operativă a acestora;
k) să nu subconcesioneze serviciul sau parte din acesta cu exceptia subcontractanților declarați în oferta;
l) la încetarea contractului de delegare a gestiunii din alte cauze decât ajungerea
la termen sau forţa majoră, este obligat să asigure continuitatea prestării activităţii în condiţiile stipulate în contract, până la preluarea acesteia de către delegatar, dar nu mai mult de 90 de zile;
m) să respecte condiţiile impuse de natura activităţilor sau serviciilor publice
( materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.)
n) în cazul în care delegataul sesizează existenţa sau posibilitatea existenţei
unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii publice, în vederea luării măsurilor ce se impun pentru asigurarea continuităţii activităţii serviciului public;
o) să respecte toate celelalte condiţii specifice stabilite de autoritatea administraţiei publice locale;
p) să presteze serviciul de salubrizare pentru activitatea de deszăpezire din oraşul BREAZA cu respectarea principiilor universalităţii, accesibilităţii și continuităţii ;
r) să aplice tarifele aprobate prin hotărari ale Consiliului Local al oraşului Breaza;
s) să respecte orice prevederi care derivă din legile şi reglementările în vigoare, precum şi hotărârile Consiliului local al oraşului Breaza;

Cap.IV INDICATORII DE PERFORMANŢĂ :
Art.10. Indicatorii de performanţă se regasesc în Caietul de sarcini ( Anexa nr. 1 la prezentul contract ).
Art.11. Nerespectarea de către delegat a indicatorilor de performanță angajați prevăzuți la pct.1-3 din anexa nr.1 atrage plata unei penalități, reprezentând 0,1%/zi din valoarea ultimei facturi, începând cu ziua urmatoare constatării nerespectării termenelor și până la stingerea obligației.

Cap. V ALOCAREA RISCURILOR :
Art.12. Riscul de exploatare este preluat integral de delegat. Acesta se obligă să-şi asume toate riscurile organizării activităţii de salubrizare pentru activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova, precum şi răspunderea asupra desfăşurării întregii activităţi ce face obiectul concesiunii.

Cap. VI TARIFELE PRACTICATE ŞI PROCEDURA DE MODIFICARE/ AJUSTARE A ACESTORA 
Art.13. Tarifele în vigoare la serviciile delegate în vigoare la data semnării prezentului contract sunt cuprinse în Anexa nr.2, la prezentul contract .
Art.14. Ajustarea/modificarea tarifelor se va efectua cu respectarea prevederilor Ordinului ANRSC nr. 640/2022 cu modificările şi completările ulterioare şi urmată de aprobarea consiliului local al oraşului Breaza. 
Art.15. Pentru tarifele modificate/ajustate și aprobate prin hotărârea Consiliului local se va încheia act adițional la contractul de concesiune.

Cap. VII MODALITĂȚI DE PLATĂ A TARIFELOR
Art.16 Finanțarea și decontarea cheltuielilor cu activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova, se asigură de la bugetul local în baza documentelor justificative:planul de lucrări aprobat; fișele zilnice de lucru ce vor fi întocmite de delegat și confirmate de delegetar; proces verbal de recepție finală care să confirme activitățile efectuate pe zile de intervenție, ore, suprafețe cu valori individuale și centralizate în funcție de activitate; centralizatorul orelor lucrate pentru activitatea de răspândirea manuală  a materialului antiderapant în vederea prevenirii și combaterii poleiului și gheții; centralizatorul zonelor și suprafețelor pe care s-a intervenit cu valori și cantități; raport monitorizare GPS; centralizatorul materialelor antiderapante utilizate pentru fiecare intervenție; precum și alte documente care să asigure o bună verificare a prestațiilor.Toate documentele vor fi certificate de responsabilul de contract din partea delegatarului.
Art.17 Facturarea se face în baza tarifelor aprobate conform prevederilor contractuale.
Art.18 Situațiile de plată vor fi întocmite și depuse de delegat în termen de 14 zile de la prestarea serviciilor. Factura va fi înaintată în termen de 3 zile de la acceptarea situațiilor de plată și va fi achitată în termen de 30 de zile de la înregistrarea acesteia prin mijloace de decontare.

Cap.VIII CLAUZE PENALE

Art.19Neachitarea de către delegatar a facturilor în termen convenit prin contract, atrage plata majorărilor de întârziere calculate conform Codului Fiscal,  care la data încheierii contractului sunt în cuantum de 1% din cuantumul datoriei aplicat pentru fiecare lună sau fracțiune de lună.
Art.20Nerespectarea de către delegat a clauzelor contractuale conduce la plata majorărilor de întârziere în cuantum de 1% din valoarea contractului rămasă de executat, aplicat pe fiecare lună sau fracțiune de lună, începând cu data constatării nerespectării și până la data la care acesta începe să își îndeplinească obligațiile.

Cap. VIII RĂSPUNDEREA CONTRACTUALĂ:
Art. 21.Nerespectarea de către părţile contractante a obligaţiilor prevăzute în prezentul contract în mod culpabil, dă dreptul părții lezate de a cere rezilierea contractului și de a pretinde plata daunelor interese.
Art.22. Cuantumul despăgubirilor stabilite în sarcina parții în culpă pentru neîndeplinirea orcăreia dintre obligațiile asumate în prezentul contract se vor determina pe baza unui raport de expertiză, însușit de ambele parți, care se va întocmi pentru fiecare împrejurare în parte, atunci cand va fi necesar.
Art.23. Delegatul este pe deplin răspunzător de valoarea, exactitatea și legalitatea datelor înscrise în facturi și se obligă să restituie sumele încasate necuvenit, în cazul în care acestea sunt stabilite în urma controalelor efectuate de organe abilitate (Curtea de Conturi).

Cap. VII REDEVENŢA
Art.24. (1)Pentru activitatea concesionată, delegatul va achita redevenţă  de 1% din valoarea lucrărilor prestate de către delegat.
             (2)Factura aferentă redevenței se va emite până la 15 ale lunii următoare celei în care au fost emise facturi pentru prestațile efectuate.
            (3)În cazul în care delegatul nu efectuează plata redevenţei datorată delegatarului în termen de 30 de zile de la comunicare, delegatarul va percepe majorări de întârziere calculate conform Codului Fiscal, până la achitarea integrală a debitului.
          (4)Momentul efectuării plăţii se consideră a fi ziua în care contul delegatarului este alimentat cu suma respectivă.

Cap.VIII GARANȚIA DE BUNĂ EXECUȚIE

Art.25. (1) Delegatul are obligatia de a constitui garanţia de bună execuţie a contractului în termen de 5 zile lucrătoare de la semnarea contractului. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului.
             (2) Delegatul se obligă să constituie garanţia de bună execuţie a contractului în cuantum de 5% din valoarea contractului fără TVA, respectiv ............ lei, înainte de începerea execuţiei contractului prin:
- instrument de garantare emis, în condițiile legii, astfel:
    (i) scrisori de garanţie emise de instituţii de credit bancare din România sau din alt stat;
    (ii) scrisori de garanţie emise de instituţii financiare nebancare din România sau din alt stat 
    (iii) asigurări de garanţii emise:
    -  fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
    - fie de societăţi de asigurare din state terţe prin sucursale autorizate în România de către Autoritatea de Supraveghere Financiară;
	(3) Instrumentul de garantare trebuie să prevadă faptul că plata garanției de bună execuţie se va executa necondiţionat, respectiv la prima cerere a beneficiarului, pe baza declaraţiei acestuia cu privire la culpa persoanei garantate 
            (4) În cadrul viramentului bancar, se va deschide un cont  la unitatea Trezoreriei Statului din cadrul organului fiscal competent, la dispoziţia delegatarului.
           (5) În cazul reţinerilor succesive din sumele datorate pentru facturi parţiale, sumele vor fi depuse, într-un cont de disponibil distinct deschis la Trezoria Statului din cadrul organului fiscal competent în administrarea acestuia şi pus la dispoziţia Achizitorului. Suma iniţială care se va depune de către delegat în contul de disponibil distinct, astfel deschis, nu trebuie să fie mai mică de 0,5% din valoarea ofertata, fără TVA. Pe parcursul îndeplinirii contractului autoritatea contractantă urmează să alimenteze acest cont prin reţineri succesive din sumele datorate şi cuvenite achizitorului, până la concurenţa sumei stabilite drept garanţie de bună execuţie.
          (6) Delegatarul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate. 
        (7) Delegatarul are obligaţia de a elibera/restitui garanţia de bună execuţie, în termen de 14 zile de la data încetării contractului de concesiune, dacă nu a ridicat până la acea dată pretenţii asupra ei;
        (8) Delegatarul are dreptul de a emite pretenții asupra garanției de bună execuție în limita prejudiciului creat, dacă executantul nu își îndeplinește obligațiile asumate prin prezentul contract. Anterior emiterii unei pretenţii asupra garanţiei de bună execuţie delegatarull are obligaţia de a notifica acest lucru executantului, precizând totodată obligaţiile care nu au fost respectate.
        (9) În cazul în care polițele de asigurare sunt emise într-o altă limbă decât cea a Contractului, acestea trebuie să fie însoțite de o traducere legalizată.

Cap. IX FORŢA MAJORĂ :
Art.26. a) Forţa majoră constă într-o împrejurare de fapt imprevizibilă și de neînlăturat care împiedica în mod efectiv și fără nici o culpă din partea vreunei părți executarea obligațiilor contractuale. Sunt considerate asemenea împrejurări: războaie, revoluții, cutremure, restricții apărute ca urmare a unei carantine, embargou. Nu este considerată forța majora o împrejurare asemenea celor enunțate, fără a exista o imposibilitate efectivă de executare.
b) Forța majoră, astfel cum a fost definită la lit a), apără de răspundere partea care o invocă.
Art.27. Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total sau parţial, a oricărei obligaţii care ii revine în baza prezentului contract de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră.
Art.28. Partea care invocă forţa majoră este obligată să notifice celeilalte părţi în
termen de 5 zile producerea evenimentului şi să ia toate măsurile posibile in vederea limitării consecinţelor lui.
Art. 29. Dacă in termen de 30 zile consecutiv, de la producerea evenimentului
imposibilitatea de executare respectivă nu încetează, părţile au dreptul deplin să-şi notifice încetarea prezentului contract de concesiune fără ca vreuna dintre ele să pretindă plata niciunei despăgubiri.
Art. 30. Întârzierea sau neexecutarea obligaţiilor asumate din motive de forţă majoră nu atrage pentru niciuna din părţi penalizări sau alte compensaţii. Perioada de executare a contractului de concesiune va fi prelungită cu perioada pentru care a fost invocată şi acceptată forţa majoră.

Cap. X CONDIŢII DE REDEFINIRE A CLAUZELOR CONTRACTUALE:
Art. 31. Modificarea prezentului contract de concesiune se face numai prin act adiţional încheiat între părţile contractante.
Art.32. Delegatarul poate modifica unilateral partea reglementară a prezentului contract de concesiune, cu notificarea prealabilă cu 30 de zile a delegatului, din motive excepţionale legate de interesul national sau local, după caz, sau in cazul apariţiei unor alte acte normative in domeniu. În cazul în care modificarea unilaterală a contractului îi aduce un prejudiciu, delegatul are dreptul să primească fără intarziere o justă despăgubire. În caz de dezacord între delegatar şi delegat cu privire la suma despăgubirii, aceasta va fi stabilită de către instanţa judecătorească competentă. Acest dezacord un poate, în niciun caz, să permită delegataului să nu-şi execute obligaţiile contractuale.
Art.33. Prezentul contract nu poate fi modificat prin act adiţional, în sensul introducerii în obiectul acestuia a unei activităţi care nu a făcut obiectul delegării gestiunii.

Cap. XI CONDIȚIILE DE RESTITUIRE SAU REPARTIȚIE, DUPĂ CAZ, A BUNURILOR, LA ÎNCETAREA DIN ORICE CAUZĂ A CONTRACTULUI DE DELEGARE A GESTIUNII
Art.34. Bunurile care au apartinut delegatului și sunt utilizate de către acesta pe întreaga perioadă a valabilității contractului, constituie bunuri proprii, care la încetarea contractului ramân în proprietatea acestuia .

Cap. XII MENŢINEREA ECHILIBRULUI CONTRACTUAL:
Art.35. Raporturile contractuale dintre delegat și delegatar se bazează pe principiul echilibrului financiar al concesiunii între drepturile care îi sunt acordate delegatului şi obligaţiile care îi sunt impuse prin prezentul contract.
Art.36. Delegatul nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui caz de forţă majoră sau caz fortuit.

Cap. XIII  INTERDICŢIA SUBDELEGĂRII ŞI CESIONAREA CONTRACTULUI:
Art.37. Se interzice delegatului să încheie cu terţi, cu excepția celor declarați în ofertă, contracte de subdelegare având ca obiect prestarea serviciului delegat sau părți din acesta.
Art.38. Cesionarea contractului de delegare de către delegat unei alte societăţi nu este admisă decat în cazul în care această societate este rezultatul divizării, fuzionării sau înfiinţării ca filială a societăţii aparţinând concesionarului, cu aprobarea delegatarului şi corelată cu respectarea condiţiilor iniţiale de atribuire a gestiunii.

Cap. XIV INCETAREA CONTRACTULUI:
Art. 39. (1)Prezentul contract de delegare încetează în următoarele situaţii:
a) la expirarea duratei stabilite prin contract, dacă părţile nu convin, în scris, prelungirea acestuia în condiţiile legii;
b) în cazul în care interesul naţional sau local o impune, prin denunţarea unilaterală de către delegatar, cu plata unei despăgubiri juste şi prealabile in sarcina delegatului, în caz de dezacord fiind competentă instanţa de judecată;
c) prin acordul de voinţă al părţilor, exprimat in scris;
 (2)In situatiile de încetare a concesiunii nu se percep daune.

Cap. XV REZILIEREA CONTRACTULUI DE CONCESIUNE:
Art.40. Rezilierea de deplin drept a contractului operează:
a) în cazul în care delegatului i se retrage licența emisă de către ANRSC,
privind furnizarea/prestarea serviciului public de salubrizare sau când aceasta nu este prelungită după expirarea termenului pentru care a fost acordată;
b) în cazul nerespectării oricărei dintre obligațiile contractuale de către delegat cu plata unei despagubiri în sarcina acestuia, în caz de dezacord fiind competentă instanţa de judecată;
c) în cazul nerespectarii oricărei dintre obligatiile contractuale de catre delegatar, cu plata unei despagubiri in sarcina acestuia, în caz de dezacord fiind competentă instanţa de judecată;
d) în cazul neîndeplinirii de către delegat a planului de măsuri pentru îndeplinirea indicatorilor de performanță, prevăzuți în anexa nr.1 la prezentul contract.

Cap. XVI CLAUZA CONTRACTUALĂ PRIVIND PROTECŢIA MEDIULUI:
Art.41. Delegatul se obligă ca pe perioada derularii contractului de delegare să respecte legislaţia, reglementările, precum şi hotărarile Consiliului local în vigoare privind protecţia mediului, preluând toate responsabilitățile in acest domeniu.

Cap. XVII SANCŢIUNI:
Art.42. In caz de nerespectare a prevederilor prezentului contract se vor aplica sancţiunile prevăzute in Regulamentul privind organizarea și funcționarea serviciului public de salubrizare în oraşul Breaza coroborat cu celelalte prevederi legale în vigoare.
Art.43. (1)In cazul în care delegatarul nu onorează facturile în termen de 30 de zile de la acceptarea acestora,  atunci acesta are obligaţia de a plăti, majorări de intarziere calculate conform Codului Fiscal, începând cu ziua imediat următoare termenului de scadenţă şi pană la data stingerii sumei datorate inclusiv.
            (2)În cazul în care delegatul nu efectuează plata redevenţei datorată delegatarului în termenul prevăzut, delegatarul va plăti majorări de întârziere calculate conform Codului Fiscal, începând cu ziua imediat următoare termenului de scadenţă şi pană la data stingerii sumei datorate inclusiv.
Art.44. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
Art.45. Delegatarul işi rezervă dreptul de a renunţa oricând la contract, printr-o notificare scrisă adresată delegatului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru delegat. In acest caz, delegatul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

Cap. XVIII LITIGII:
Art. 46. Părțile vor depune toate eforturile pentru a rezolva pe cale amiabilă, prin tratative directe, orice neinţelegere sau dispută care se poate ivi între ei în cadrul sau în legatură cu îndeplinirea contractului.
Art. 47. Dacă, după 45 de zile de la începerea acestor tratative, părțile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti.

Cap. XIX DISPOZIŢII FINALE:
Art. 48. Prezentul contract are ca anexe următoarele: Anexa nr.1 –Indicatori de performanță, Anexa nr.2- Tarifele la serviciile delegate, Anexa nr.3-Studiu de
oportunitate a deciziei de delegare a gestiunii ; Anexa nr. 4 – Caietul de sarcini al serviciului public de salubrizare pentru activitatea de deszăpezire din oraşul BREAZA; Anexa nr.5 – Regulamentul privind organizarea și funcționarea serviciului public de salubrizare a oraşului Breaza; Anexa nr. 6 – oferta financiară; Anexa nr.7 – oferta tehnică.
Art. 49. Aceste anexe sunt obligatorii la prezentul contract şi devin, în consecinţă, parte integrantă din acesta, din care vor decurge şi efecte economico-financiare, care pot fi revizuite conform prevederilor contractuale, cu acordul ambelor părţi.
Art. 50. Limba care guvernează contractul este limba romană.
Art.51. Orice comunicare între părţi, referitoare la îndeplinirea prezentului contract, trebuie să fie transmisă în scris, la adresele stabilite în prezentul contract.
Art. 52. Orice document scris trebuie înregistrat atât în momentul transmiterii cât şi în momentul primirii.
Art. 53. - Comunicările între părţi se pot face şi prin telefon, fax sau e-mail cu
condiţia confirmării în scris a primirii comunicării:
a) delegat: fax: ______________ , e-mail: ..........................
b) delegatar: fax:  0244340428  ,   e-mail: contact@primariabreaza.ro
Art. 54. In cazul modificarii legislatiei privitoare la serviciile de salubrizare în timpul derularii contractului, părțile se obligă să modifice, prin act adițional partea reglementară a acestuia. Corelarea prevederilor legale cu prevederile contractule se va face de îndată după apariția acestora.
Art.55. Contractul va fi interpretat conform legilor din Romania. Prezentul contract a fost încheiat în două exemplare originale, câte una pentru fiecare parte.
Art.56. Prevederile prezentului contract se completează cu prevederile legale în vigoare de privire la organizarea și funcționarea serviciului public pentru activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ.



           DELEGATAR		                              DELEGAT
       ORAȘUL BREAZA		              ..........................................................
    
	                      	        
	                                                                                           






Preşedinte de şedinţă,                                                       Contrasemnează,
   	  Consilier local,                                                          Secretar general oraş, 
    	  Voicu Iulian  	                  		                      Goran Maria Cătălina




Anexa nr.2 la contractul de delegare

	Activitatea
	UM
	Preț fără TVA
	TVA
	Preț cu TVA

	Îndepărtare mecanizată a zăpezii (pluguit)
	lei/mp
	
	
	

	Îndepărtare manuală a zăpezii 
	lei/mp
	
	
	

	Răspândirea mecanizată  a materialului antiderapant în vederea prevenirii și combaterii poleiului și gheții
	lei/ mp
	
	
	

	Răspândirea manuală  a materialului antiderapant în vederea prevenirii și combaterii poleiului și gheții
	lei/ mp
	
	
	

	Încărcarea și transportul zăpezii și gheții
	lei/mc
	
	
	

	Curățarea canalelor de scurgere de pe domeniul public, de zăpadă și gheață
	lei/mc
	
	
	














Prestatorul are obligația de a executa serviciile de deszăpezire la standardele de calitate prevăzute în contract și în caietul de sarcini, în conformitate cu normele tehnice și termenele de intervenție stabilite.
  În situația în care serviciile prestate nu respectă cerințele de calitate, promptitudine și eficiență prevăzute, Beneficiarul va notifica Prestatorul în termen de cel mult 24 de ore de la constatare, solicitând remedierea deficiențelor.
  În cazul în care Prestatorul nu remediază deficiențele constatate într-un termen de maximum 12 ore de la notificare, acesta datorează penalități de întârziere în cuantum de ___ lei/oră sau ___% din valoarea serviciului afectat, calculate până la data îndeplinirii corespunzătoare a obligațiilor.
  Aplicarea penalităților nu exonerează Prestatorul de obligația de a executa corespunzător serviciile contractate și nu limitează dreptul Beneficiarului de a solicita despăgubiri suplimentare pentru prejudiciile cauzate.

